ابیا

اَبیا (علمی نوم: Scolopax) چن جور مرغ نوم هسته که بین ۷ تا ۸ تی مختلف دارنه. ابیا جنگل دله دره و تیناری زندگی کنده. ونه قد حدود ۳۴ سانتی‌متر هسته. ابیا چاق تن دارنه و ونه چکوم بلند و باریک هسته. ابیایِ پر سیو یا قهوه‌ای هسته و تونده شه‌خد ره جنگل ِدار و چله‌ئون میون دپوشنه. ابیا نماشون یا شو بیدار هسته و روز خِسنه. وه شه بلند و نرمک چکوم جه بنه‌یِ خاک ره پشو زنده و بی میرکائون ره خِرنه. وه ره مازرون و گیلان دله زمستون بنشنه پیدا هاکردن و وه ره شکار هم کننه.

 جوره 
دِ جور ابیا هستنه که خله مناطق درنه و معروف‌ته هستنه ولی الباقی فقط آسیایِ شرقی کشورون دله پیدا وونّه.
 اوراسیایی ابیا، Scolopax rusticola
 میرا ابیا، Scolopax mira
 بوکیدنون ابیا، Scolopax bukidnonensis
 سیو تِرِک ابیا، Scolopax saturata
 نو گینه ابیا، Scolopax rosenbergi
 سولاوسی ابیا، Scolopax celebensis
 مالوکویی ابیا، Scolopax rochussenii
 آمریکایی ابیا، Scolopax minor

 نگارخانه 

 منابع 

 سعید قمریان. «ابیا». کویرهای ایران. دریافت‌شده در ۳۰ بهمن ۱۳۸۸.


رج:پرنده